Justin Bieber

Justin Drew Bieber (; født 1994) er en canadisk popsanger og låtskriver. Bieber slo gjennom som 13-åring og ble i løpet av kort tid et stort idol, spesielt for tenåringsjenter. Med fans over hele verden, såkalte «Beliebers», og flere enn 89 millioner følgere på Twitter (november 2016), kåret magasinet Forbes ham i 2012 til den tredje viktigste kjendisen i verden. I 2013 falt han ned til 9.-plass.

 Karriere 
Bieber ble oppdaget på YouTube av Scooter Braun, som senere ble manageren hans. Braun sendte Bieber til Atlanta, Georgia, for et møte med Usher og for å skrive en platekontrakt med Island Records, hvor han begynte den profesjonelle karrieren sin. Sangen Baby var lenge den mest spilte videoen på YouTube.Toppliste youtube - mest sette videoer, besøkt 27. november 2011 Den ble etter hvert tatt igjen av Psys Gangnam Style.

Biebers debutsingel, «One Time», ble utgitt i 2009 og havnet på topp 10 i Canada og nådde topp 30 i flere andre land. Den ble utgitt i radioversjon mens Bieber fremdeles spilte inn debutalbumet sitt. Den andre utgivelse hans, My World, kom ut samme år og solgte til platina i USA. Bieber ble første artist til å få syv sanger fra et debutalbum på Billboard Hot 100. Det første studioalbumet, My World 2.0, ble utgitt i mars 2010 og havnet på topp 10 i flere land. Albumet ble innledet av den verdensomspennende topp-ti-singelen «Baby». Musikkvideoen til sangen var i en periode den mest sette og diskuterte videoen på YouTube. 

Bieber fulgte opp utgivelsen av debutalbumet med en turné kalt «My World Tour». Han ble nominert til og fikk en rekke utmerkelser, og ble tildelt utmerkelsen «Artist of the Year» under American Music Awards i 2010. I tillegg mottok han nominasjoner i kategoriene «Best New Artist» og «Beste Pop Vocal Album» foran utdelingen av de 53. Grammy Awards. 

Bieber sang Stevie Wonders sang «Someday at Christmas» for USAs president Barack Obama og førstedame Michelle Obama i Det hvite hus i Washington D.C., som ble sendt på TV i USA den 20. desember 2009. Bieber var foreleser under den 52. Grammy Awards den 31. januar 2010. Den 10. april 2010 var Bieber gjest på TV-programmet Saturday Night Live. I juli samme år var han den mest søkte kjendisen på Internett. Samme måned hadde musikkvideoen «Baby» gått forbi Lady Gagas musikkvideo «Bad Romance» – både som den mest sette og som den mest mislikte YouTube-videoen noensinne. 

I 2010 ga han også ut et akustisk album med tittelen My Worlds Acoustic. Albumet inneholder akustiske versjoner av sanger fra det forrige albumet, i tillegg til en helt ny sang med tittelen «Pray». En 3D-film og delvis biografisk film kalt Justin Bieber: Never Say Never hadde premiere på kino i USA den 11. februar 2011. Filmen skal ha spilt inn over 30 millioner dollar den første helgen på kino. I juni 2011 ble Bieber rangert som nummer to på Forbes’ liste over best betalte kjendiser under 30 år. Han var da den yngste kjendisen på listen. Biebers tredje studioalbum var på denne tiden under innspilling. 

Mot slutten av 2011 begynte Bieber innspillingen av et tredje studioalbum, med tittelen Faith. Kanye West og Drake er bekreftet å være med på albumet. Den 22. februar 2012 kunngjorde Bieber på Twitter at den første singelen forhåpentligvis vil bli utgitt mars 2012. Påfølgende uke dukket Bieber opp på The Ellen DeGeneres Show, der han kunngjorde at den første singelen ville hete «Boyfriend» og gis ut den 26. mars 2012.

 Stil og innflytelse 
I september 2010 ble det rapportert at Bieber sto for tre prosent av all trafikk på Twitter, ifølge en ansatt i dette sosiale nettverket. Bieber begynte innspillingen av det andre albumet sitt i juli 2010 i New York. Stemmeskiftet hadde gjort stemmen hans dypere enn den var da han spilte inn det første albumet. Bieber var gjesteskuespiller i sesongpremieren av TV-serien CSI: Crime Scene Investigation, som ble sendt i USA 23. september 2010. Bieber var også med i en senere episode, som ble sendt i USA 17. februar 2011.

Avisen The Observer i Storbritannia skrev at Bieber var mer innflytelsesrik i sosiale nettverk som Twitter, enn både Barack Obama og Dalai Lama. Twitter-kontoen hans hadde i november 2010 over seks millioner følgere, og i gjennomsnitt fikk Bieber omkring 24 000 nye følgere på Twitter hver dag. Per januar 2015 hadde han nær 60 millioner følgere på Twitter. Madame Tussauds inkluderte Bieber-statuer i sine voksmuseer i New York, Amsterdam og London.

Beliebers
Beliebers er en betegnelse for entusiastiske tilhengere av Bieber. Ordet «belieber» er en sammentrekning av det engelske ordet believer og etternavnet Bieber. I 2010 ble ordet tilføyet i engelsk/amerikanske ordbøker, og er i et populært ord i flere land.

Bieber har fått et økende antall tilhengere siden slutten av 2008 og er blant artistene med størst antall tilhengere i verden. Beliebers er mest piker fra 13–20 år, men det finnes også et mindre antall «Boy-beliebers» som er populære blant kvinnelige fans. Mange Beliebers forsvarer idolet sitt ekstremt og det er flere ganger kommet dødstrusler til kvinner og piker nært ham. 

Da Bieber ikke var nomineret til en Grammy i 2012, mottok programmet mange trusler og klager fra de sinte tilhengere.

Beliebers ser seg selv som en del av et stort fellesskap, og fellesskapet dyrkes oftest på sosiale nettverk som Twitter og Facebook. For dem er det beste av det beste, å bli svart eller fulgt av stjernen på Twitter, hvor de sender ham over 10 millioner «tweets» om dagen. Han har per februar 2014 rundt 49 millioner følgere på Twitter, noe som har plassert ham på 1.-plass over mest fulgte personer på Twitter. Popstjernen Lady Gaga har rundt 41 millioner følgere.

Bieber hylles av fans i mange land, og i Norge var det tildels ville tilstander under en gratiskonsert i 2012. 

«Jeg elsker mine fans. Jeg ville ikke vært noe i dag, hvis ikke de var her. Jeg er så takknemlig for alt hva de gjør for meg, og jeg vil gjøre alt for ikke å skuffe dem.» sa Bieber i et intervju i London i 2012. Filmen Never Say Never, utgitt i 2011 fokuserer på Biebers tilhengerskare.

 Privatliv 
Som barn var Bieber interessert i ishockey, fotball og sjakk. Han lærte seg også å spille piano, trommer, trompet og gitar. I begynnelsen av 2007, da han var tolv år, sang han i en lokal sangkonkurranse i Stratford og havnet på andreplass. En video av denne sangen ble lastet opp på YouTube. Flere andre videoer av Bieber som sang forskjellige R&B-sanger, ble også lastet opp på Internett, og populariteten hans på YouTube vokste.

Den 27. februar 2011 ankom Bieber ukebladet Vanity Fairs Oscar-fest sammen den amerikanske skuespilleren og sangeren Selena Gomez. Dette bekreftet ryktene som hadde versert i media gjennom flere måneder om at de var et par. Den 1. november 2011 ga Bieber ut sitt andre studioalbum, Under the Mistletoe, som havnet på førsteplass på Billboard 200 og solgte  eksemplarer den første uka etter utgivelsen. 

Bieber er kristen og har uttalt at han ikke er tilhenger av abort, fordi det «er som å drepe et barn». Han har også uttalt at han ikke er interessert i å skaffe seg statsborgerskap i USA; han har sagt at han mener Canada er det beste landet i verden, særlig på grunn av landets helsevesen. Bieber har støttet The It Gets Better Project, som arbeider for å forebygge selvmord blant homofile, lesbiske og biseksuelle.

 Diskografi 

Studioalbum
 My World 2.0 (2010)
 Under the Mistletoe (2011)
 Believe (2012)
 Purpose (2015)
 Changes (2020)
 Justice (2021)
 Swag  (2025)
 Swag II (2025)

EP-er
 My World (2009)
 Freedom (2021)

 Videografi 
 Musikkvideoer 
 År Sang Regissør 2009 «One Time» Vashtie Kola «One Less Lonely Girl» Roman White2010 «Baby»Video: Justin Bieber - Baby ft. Ludacris, youtube. Ray Kay «Pray»Video: Justin Bieber - Pray, youtube, 30. november 2010 «Never Let You Go»Video: Justin Bieber - Never Let You Go, youtube, 24. mars 2010  «Never say never»Video: Justin Bieber - Never Say Never ft. Jaden Smith, youtube, 27. mai 20102011 «Mistletoe»Video: Justin Bieber - Mistletoe, youtube, 18. oktober 2011 Roman White«All I Want for Christmas Is You (Superfestive!)»Video: The Christmas Song (Chestnuts Roasting On An Open Fire), youtube, 1. desember 2011 Sammen med Mariah Carey «Fa La La»Video: Justin Bieber - Fa La La ft. Boyz II Men, youtube, 22. november 2011  sammen med Boyz II Men 

 Turnéhistorie 
 My World Tour (2010–11)
 Believe Tour (2012–13)
 Purpose World Tour (2016–17)
 Justice World Tour (2022-23)

 Fotnoer 

 Referanser 

 Eksterne lenker 







Kategori:Canadiske sangere
Kategori:Personer fra Perth County i Ontario
Kategori:Personer fra London i Ontario